ANTONII BERTOLONII EQ. M. D. ETC. 
FLORULA GUATIMALENSIS 
Illustris Joachimus Velasquezius praefectus machinariorum 
in exercitu Mexicano, vir in rebus physicis, mathenaalicis, mili¬ 
taribus, atque aeconomicis apprime instructus, cum anno 1 836. 
venisset in Italiam, ut legationi Mexicanae apud Romanum 
Pontificem suppeteret, attulit plures plantas siccas, et semina 
in provincia Guatimalensi a se lecta, et mihi dono benevole 
concessit. Thesaurum rerum novarum, vel rariorum dedit, 
quem statim ac vidi, operae pretium duxi patefacere botanicis, 
et sic scientiae augendae prospicere. Itaque hodierno sermone 
loquar de plantis istis enuntians vobis, plura ex illis seminibus 
in horto Botanico Bononiensi sata feliciter germinasse stirpes 
praetiosissimas mox datura. Interim non displicebit scire, qui 
sit silus regionis Guatimalensis, quidque investigatoribus re¬ 
rum naturalium spondeat. 
Provincia Guatimalae jacet in zona torrida Americae inter 
gradum octavum, et decimum septimum latitudinis borealis, 
et inter gradum octogesimum quartum, et nonagesimum sex¬ 
tum longitudinis occidentalis. In latere septentrionali-orientali 
alluitur mari Antillarum, marique Pacifico alluitur in latere 
meridionali-occidentali. Ejus fines ad septentrionem, et occi¬ 
dentem sunt cum Mexico , ad meridiem , et orientem cum 
Columbia. Series perpetua editissimorum montium, qui ab 
Andibus extenduntur, eam dirimit, quorum plures hactenus, 
plures olim ignivomi, atque inter hos praestantissimus est ver¬ 
tex ille, qui Vulcano cV aequa vulgo audit} etenim altitudo 
ejus, Hullio affirmante, ad bis mille, et tercentum triginta, 
haxapedas ( tese ) producitur. Lacus, flumina, rivi regionem 
undeqnaque intercipiunt , ita ut haec sit ex locis calidioris 
Americae, quae aquis summopere abundant. In plaga orientali 
aer saluberrimus, ventis ex oriente continuo flantibus. In pia- 
